Jól í skókassa 2010 : skókassar með góðum gjöfum streyma að í Reykjavík ! Höfundur : Ritstjórn | 2016-11-11 T 15:52:37 + 00 : 001. nóvember 2010 | Nú eru aðeins 5 dagar í lokaskiladag verkefnisins Jól í skókassa í Reykjavík , sem er laugardagurinn 6. nóvember . Söfnun á skókössum er nú í fullum gangi og nær hámarki í þessari viku . Þá verða léttar veitingar í boði , auk þess sem boðið verður upp á myndasýningu frá afhendingu skókassa frá síðustu jólum í Úkraínu . Verkefnið hefur einnig síðu á Facebook . Velkomið er að hafa samband við Þjónustumiðstöð KFUM og KFUK í síma 588-8899 ef fyrirspurnir vakna . Jól í skókassa er alþjóðlegt verkefni sem felst í því að fá börn jafnt sem fullorðna til þess að gleðja börn sem lifa við fátækt , sjúkdóma og erfiðleika með því að gefa þeim jólagjafir . Skókössunum sem safnast í ár verður meðal annars dreift á heimili fyrir munaðarlausa , barnaspítala og til barna einstæðra foreldra , en þeir verða sendir til Úkraínu í janúar .